open-index/open-wikipedia-markdown huggingface dataset:
Matteo Anesi

**Matteo Anesi** (født 16. august 1984 i Baselga di Pinè) er en italiensk skøyteløper.

I 2005 vant Anesi, sammen med Enrico Fabris og Ippolito Sanfratello sølv på lagtempo under VM enkeltdistanser.

Under OL 2006 i Torino ble lagtempo på skøyter arrangert for første gang. Matteo Anesi deltok på det italienske laget som overraskende slo Canada i finalen, slik at Italia kunne feire historiens første OL-gull på skøyter. De øvrige løperne på gullaget var Enrico Fabris, Ippolito Sanfratello og Stefano Donagrandi.

## Personlige rekorder

## Referanser


## Eksterne lenker
* 
* 
*  Matteo Anesi på SpeedskatingResults.com
*  Matteo Anesi på Jakub Majerski's Speedskating database (Adelskalender distanser og sammenlagt)
*  Matteo Anesi på www.isu.html.infostradasports.com
* 
* 
;Bilder
*  Bilder av Matteo Anesi på SpeedSkatingPhotos.info/DesgPhoto.com
Salem (Baden)

**Salem** er en kommune med 11&nbsp;152 innbyggere ved Bodensjøen i Baden.

Området var befolket minst siden bronsealderen. Fra det 3. århundret grunnla alemannere og senere også frankere flere landsbyer, deriblant den lille bosetningen *Salemanneswilare*.

Her grunnla i år 1138 cistercienserordenen et kloster som fikk det bibelske navnet *[[Salem]]*. Salem kloster ble etter kort tid opphøyet til riksabbedi, og oppnådde i 1178 enda større uavhengighet, da pave Alexander III stilte det direkte under Den hellige stol. Klosteret ble usedvanlig velstående og mektig og fikk stor betydning i regionen.

Klosteret ble oppløst med sekulariseringen under Napoleonskrigen i 1803, da territoriet falt til markgrevskapet Baden. Landsbyen, som den gang fremdeles het **Salmannsweiler**, tok over klosterets navn (som dermed ironisk nok overlevde sekulariseringen).

## Bilder

Salem Sueden.jpg|Schloss Salem
Salem Unteres Tor.jpg|Salem Unteres Tor


## Referanser


## Eksterne lenker
* 
* Offizielle Schloss Salem
* Affenberg Salem
* Feuchtmayer-Museum Mimmenhausen
* Schule Schloss Salem
Suicide

:*For selvmord, se [[selvmord]]*

**Suicide** er en amerikansk musikkgruppe som har vært aktive siden 1971 og består av Alan Vega (sang) og Martin Rev (syntetisere og trommemaskiner).

Suicide har aldri vært gjennomgående populære blant folk flest, men den innflytelsesrike kritikeren Wilson Neate har skrevet at Suicide «vil bevise at de har hatt like stor betydning som The Clash. Å høre på deres debutalbum Suicide fra 1977 og fram til deres nåværende posisjon i 2002 er det opplagt: syntetisere, pop, techno, og industriell dansemusikk fra 1980-tallet og 1990-tallet, og nå, – det er den ny bølgen av electroclash, alt går tilbake til deres fundamentale album.»

Suicide hevder å være de som skapte begrepet «punk». (i referanse til musikk)

## Plateutgivelser
	 
### Album
* *[[Suicide (album)|Suicide*]] (1977) (Mute/Blasts første CD-utgivelser som inkluderer en ekstra disk med konsertopptak fra 1978, blant annet den opprinnelige «23 Minutes Over Brussels» fleksidisk)	 
* *[[Alan Vega - Martin Rev]]* (1980) (Produsert av Ric Ocasek – gjenutgitt som The Second Album – Mute/Blast First CD som inkluderer en ekstra disk fra øvelsessesjoner i 1975)
* *[[Half Alive]]* (1981) (samling av konsert og demo materiale innspilt i årene 1975-1979, opprinnelig kun for kassett)	 
* *[[Ghost Riders (Suicide album)|Ghost Riders]]* (1986) (konsertopptak fra 1981, opprinnelig kun for kassett)	 
* *[[A Way of Life]]* (1988) (produsert av Ric Ocasek – Mute/Blasts første CD-utgivelse som inkluderer en disk med konsertopptak innspilt i 1987)
* *[[Why Be Blue]]* (1992) (Mute/Blasts første CD-utgivelse som inkluderer en ekstra disk med konsertopptak fra 1989)	 
* *[[Zero Hour (album)|Zero Hour]]* (1997) (oppfra innspillinger sent på 1970-tallet)	 
* *[[American Supreme]]* (2002) (opprinnelig en CD-utgivelse som inkluderer en ekstra konsertdisk innspilt i 1998)

## Referanser


## Eksterne lenker
* 
* 
*  Suicide and You, ved Matthew Moyer
Irish coffee

**Irish coffee** er en varm drikk som består av kaffe, irsk whiskey og sukker, med vispet fløte (*fløteskum*, **ikke** krem) på toppen.  

Irish coffee, eller **irsk kaffe**, kan sies å være en variasjon  av *varm [[toddy]]* og blir fremstilt slik:

:Varm glasset på forhånd, fyll i 80 ml. kaffe, hell så i 40 ml. whiskey sammen med en teskje sukker, dette røres sammen slik at det blir helt blandet ut. En god spiseskje (minimum 30 ml.) med den vispede fløten tilsettes på toppen.

Sukkeret er nødvendig for å få fløten til å flyte på toppen og ikke blandes med den varme kaffe. Noen sverger til brunt, uraffinert sukker til irish coffee. Kanel og andre krydder kan iblandes, men det er ikke vanlig. Sugerør skal ikke isettes. Irish coffee skal drikkes gjennom fløten.

I utgangspunktet skal det kun brukes irsk whiskey. Virkningen kan forsterkes ved å bruke whiskybasert likør i stedet for sukker. Kombinasjonen skotsk og Drambuie kalles også «Black Watch».

## Eksterne lenker
* 
* Irish coffe og Foynes sjøflyhavn
* Historien om, og skikkelige oppskrifter på Irish coffee
*
El 16

**El 16** er et elektrisk lokomotiv som nå brukes av CargoNet for å trekke godstog. Lokomotivet trakk også persontog inntil El 18 overtok.

Lokomotivene ble bygget av ASEA og Hamar og Thune i Norge til NSB mellom 1977 og 1984. De er nesten helt like med det svenske elektriske lokomotivet Rc5. En forskjell er at El16 har motstandsbremser.. Totalt ble bygget tre serier El16. (Serie 1.   
16.2201–2206)(Serie 2. 16.2207–2210)(Serie 3. 16.2211–2217) De ble opprinnelig bygget for å trekke tog på Bergensbanen samt utlandstog over Kornsjø. El 16 har de karakteristiske spisse endene som også finnes på El 17 og Di 4 lokomotivene.

Da NSB ble delt inn i gods- og persontog samtidig som man fikk nye motorvognsett, ble lokomotivene fordelt mellom NSB Persontog og NSB Gods. Dermed ble de sjeldnere å se i persontog. I 2002 ble seks lokomotiver solgt til Svenska Tågkompaniet, hvor fire av dem siden ble solgt videre til Trafikaktiebolaget Grängesberg-Oxelösunds Järnvägar (TGOJ). I 2007 ble alle disse seks lokomotivene solgt tilbake til Norge og CargoNet. 

Den 22. juni 2006 ble nr. 2216 ødelagt i en brann like nord for Kornsjø på Østfoldbanen, og den 14. juli samme år gikk nr. 2207 tapt i en brann ved Vartofta i Sverige. Den 2. oktober 2021 brant nr. 2206 ved Sarpsborg stasjon. Sistnevnte ble reparert. 

## Referanser


## Eksterne lenker
* 
* El 16  – NJK Materielldatabasen
* El 16 – Jernbane.net
* Järnväg.net side om El 16 – Svensk tekst
* Svenska elloktyp – Svensk tekst
Bløtkake

**Bløtkake**, også kalt **kremkake** eller **fløtekake**, er en kake bestående av flere lag sukkerbrød skilt med krem og fyll. Kaken er til slutt dekket med pisket krem. Kaken blir ofte pyntet med strø av forskjellige sorter.

Marsipankake er en bløtkake med marsipanlokk.

## Referanser


## Eksterne lenker

*
Liste over norske tidsskrifter

Tidsskrift som for tiden kommer ut i Norge. Grunnkjernen i listen var medlemmene av Den Norske Fagpresses Forening. Andre tidsskrift er senere lagt til. Listen omfatter både fagblader og vitenskapelige tidsskrifter.

## Tidsskrifter

## Eksterne lenker
*  Norske og nordiske tidsskriftartikler (Norart) – søkbar artikkeldatabase hos Nasjonalbiblioteket
Pinscher

**Pinscher** (FCI #184), som også kalles både **mellompinscher** og  **tysk pinscher** på norsk, er en mellomstor tysk hunderase med kort tilliggende pels. Rasen har felles opphav med schnauzer.

## Opprinnelse og alder
Pinscheren er en gammel tysk hunderase som tidligere fantes i både en glatthåret og en strihåret variant. Noen mener at rasen opprinnelig kan ha sitt utspring fra de gamle tyske torvhundene, men dette lar seg vanskelig dokumentere. Det er funnet kobberstikk av pinschere så langt tilbake som på 14- og 1500-tallet.

Pinscher ble anerkjent som egen rase i 1879. Den første raseklubben (*Pinscher-Schnauzer-Klub 1895 e.V*) ble dannet i Tyskland i 1895. Typen ble den gang beskrevet som en blanding av hunder med forskjellig hårlag, farge og størrelse. Den strihårede varianten ble på slutten av 1800-tallet mskilt ut som en egen rase og fikk navnet *schnauzer*, mens den glatthårede varianten fortsatt heter *pinscher*. Opprinnelsen kan således sies å være en stamfar for alle pinscher og schnauzerrasene.

Rasen ble ført til Norge av Grethe Berg (Kennel Bergkollen) omkring 1966. Det første kullet ble født her den 13. mars i 1968 og var et resultat av Bergs import to år tidligere. Lenge gikk rasen under navnet *mellompinscher* her til lands, men fra høsten 2000 er rasenavnet kun *pinscher*.

## Bruksområde
Pinscheren ble i sin tid brukt som gårdshund (stallhund, vakthund), og den skal fortsatt være en ypperlig rottejeger. Den er utrettelig i sin jaktform på rotter og andre skadedyr. Tidligere fulge gjerne disse hundene med sine eiere når de dro til markedet med hest og vogn. I dag er rasen først og fremst en god familiehund, som man ofte ser på hundeutstillinger. Den er også ypperlig egnet til en rekke former for hundesport, for eksempel agility og brukshundsport.

## Utseende, anatomi og fysikk

Pinscheren er en muskuløs mellomstor hund med en mankehøyde på cirka 45-50 cm. Pelsen er glatt og finnes i to fargevarianter. Enten svart med rødbrune tegninger eller ensfarget rød. Pinscheren er en allrounder og utmerker seg med sin styrke, spenst og smidighet. Pinscheren er en svært elegant hund. Den er harmonisk bygget og har jevne linjer.

Det var tidligere vanlig å kupere både ører og hale, men dette er når forbudt i de fleste land.

## Lynne og væremåte
Rasestandarden sier følgende om temperamentet: «Livlig, temperamentsfull, selvsikker og harmonisk. Intelligent og utholdende», noe som gjør den til en velegnet familie- og vakthund for de rette.

Pinscher er en hunderase som passer best for aktive mennesker. Rasen har et begrenset behov for pelsstell og en hendig størrelse. Den regnes som mentalt robust og er normalt glad i mennesker og andre dyr. Om den stimuleres er den oppmerksom, lærenem og kjærlig. Rasen skal også være svært renslig av seg og har normalt liten kroppslukt, selv om det siste nok har en viss sammenheng med kostholdet. Den kan tilpasses et liv i byen så vel som på landet.

## Eksterne lenker
* Norsk Pinscherklubb
Albert Abraham Michelson

**Albert Abraham Michelson** (1852–1931) var en amerikansk fysiker født i daværende Strelno i Preussen (nå Strzelno i Polen).

Han ble tildelt Nobelprisen i fysikk i 1907 for sine optiske presisjonsinstrumenter og de spektroskopiske og metrologiske undersøkelsene som han utførte med disse.

Han er spesielt berømt for Michelsen-Morleys eksperiment, publisert sammen med Edward Morley i 1887.

## Priser (utvalg)
* 1923 – Royal Astronomical Societys gullmedalje
* 1907 – Copleymedaljen
* 1907 – Nobelprisen i fysikk

## Referanser


## Eksterne lenker
* 
*
Norgesmesterskapet i fotball for menn 2006

**Norgesmesterskapet i fotball for menn 2006** var en norsk fotballturnering. Det var det 101. norgesmesterskapet i fotball. Fredrikstad ble norgesmestere etter å ha slått Sandefjord 3-0 i finalen.

## 1. runde

## 2. runde

## 3. runde

## 4. runde

## Kvartfinaler
19. august
**[[Idrettsklubben Start|Start]]** – Lillestrøm 3-2 e.e.o.
Vålerenga – **[[Fredrikstad Fotballklubb|Fredrikstad]]** 0-3

20. august
Follo – **[[Sandefjord Fotball|Sandefjord]]** 0-1
Viking – **[[Rosenborg Ballklub|Rosenborg]]** 1-3

## Semifinaler
20. september
**[[Fredrikstad Fotballklubb|Fredrikstad]]** – Start 3-2 e.e.o.

21. september
Rosenborg – **[[Sandefjord Fotball|Sandefjord]]** 2-5

## Finale

## Kilder
* RSSSF Norway
* Fotball.no

## Referanser
WinFS

**Windows Future Storage** (**WinFS**) er et filsystem utviklet av Microsoft, primært for å bistå med lagring av data på datamaskiner som kjører operativsystemet Windows og mellomvaren .NET.  WinFS er bygd oppå et vanlig filsystem, som NTFS, og tilbyr gjennom dette de vanlige operasjoner for kataloger og filer (lage nye, modifisere, lese, fjerne, omdøpe).
Over dette standardtilbudet er det tillagt mer generelle tjenester innen datalagring som
*indeksering og administrasjon av relasjoner som i databasesystemer med SQL og dokumenter oppmerket med XML
*streamingtilpassede lagertjenester for multimedia
*synkronisering for datadeling og sikkerhetskopiering

Der man i tradisjonelle filsystem vil merke en fil med navn (prefix, postfix), der postfix (som .JPG, .EXE) angir filtype, og prefix ytterligere muliggjør identifisering, er intensjonen i WinFS å bruke generelle XML-baserte merkelapper.  
De fire basistypene i WinFS er
*Items* (det som lagres, objektene), *Relationships* (sammenhenger mellom objekt), *ScalarTypes* (skalare data som tall, bokstaver) og *NestedTypes* (sammensetninger av *ScalarTypes*); altså database-nære typer.
Databasegrensesnittet er basert på det eksisterende Microsoft SQL Server.

WinFS ble ikke en del av Windows Vista, slik påtenkt.  En første betautgave (før-produksjon) ble 29. august 2005 gjort tilgjengelig for utviklere gjennom MSDN, MicroSoft Developer Network.  Det medfølgende programmet Microsoft Rave, et peer-to-peer system for deling av personlige data, bruker WinFS.
Liste over norske studentaviser

Følgende er en liste over norske studentaviser.
* *[[Bergmanden]]* (NTNU)
* *[[BØSS]]* (Høgskolen i Telemark)
* *[[EMIL-Avis]]* (NTNU)
* *[[Fiber (Studentavis)]]* (Gjøvik)
* *[[HedmarkStudenten]]* (Hedmark)
* *[[HiBiscus]]* (Bergen)
* *[[Hugin (studentavis)|Hugin]]* (Stavanger) 1977-2007
* *[[Inside (studentavis)|Inside]]* (Oslo) 1966
* *[[InTimini]]* (NTNU)
* *[[JanuScript]]* (NTNU)
* *[[K7 Bulletin]]* (Norges Handelshøyskole) 1962
* *[[M-ord]]* (NTNU)
* Matnatprat (UiB)
* *[[Marina (studentavis)|Marina]]* (NTNU)
* *[[Linjeforeningen_Online#Offline|Offline]]* (NTNU) 2011
* *[[Omega Bulletin]]* (NTNU) 1977
* *[[Oslostudenten]]* (Oslo) 2005
* Paapir (Trondheim)
* *[[Peikestokken]]* (Høgskolen i Volda)
* *[[Propheten]]* (Studentersamfundet i Trondhjem) 1910
* *[[readme]]* (NTNU) 2001
* *[[Røda Ulven Tidene]]* (NTNU) 2009
* *[[SmiS (studentavis)|SmiS]]* (Stavanger) 2007
* *[[Spikers kårner]]* (NTNU)
* *[[Studentavisa Origo]]* (Høgskolen i Narvik)
* *[[Studentnytt]]* (Høgskolen i Vestfold) 2011
* *[[Studvest]]* (Bergen) 1945
* *[[Sugepumpen]]* (NTNU)
* *[https://psykolosjen.com/avis/ Synapsen]* (NTNU)
* *[[Tidsskriftet A]]* (NTNU)
* *[[Tuntreet]]* (Ås) 1946
* *[[TØHsa]]* (Trondheim Økonomiske Høgskole)
* *[[Under Dusken]]* (Trondheim) 1914
* *[[Universitas (avis)|Universitas]]* (Oslo) 1946
* *[[Utropia]] ([[Tromsø]]) 1975
* *Unikum (UiA)
* *[[Ventus magasin]]* (Bodø)
* *[[Yggdrasil (studentavis)|Yggdrasil]]* (Molde)
Richard Trevithick

**Richard Trevithick** (født 13. april 1771 i Cornwall, død 22. april 1833 i Kent) var en britisk oppfinner og ingeniør. Han er mest kjent for å ha bygd det første fungerende damplokomotivet i 1803 eller 1804 for Pen-y-Darren Iron Works i Wales.

## Referanser
Gabriel Lippmann

**Gabriel Jonas Lippmann** (født 16. august 1845 i Bonnevoie, Luxembourg, død 13. juli 1921 ombord på SS «France» i Atlanterhavet) var en fransk&ndash;luxembourgsk fysiker og Nobelprisvinner. I 1883 ble han professor i matematisk fysikk ved Sorbonne, Paris, og i 1886 i eksperimentalfysikk.

Lippmann arbeidet blant annet med undersøkelser av elektrolytisk polarisasjon og absolutte bestemmelser av enheten ohm for resistans. Han fant opp en direkte metode for fargefotografi i 1891, som ikke fikk praktisk anvendelse. Denne metoden bygde på interferens mellom lyset som falt direkte inn på en film, og lyset som ble reflektert fra et speil bak filmen. Interferensbildet som oppstad var avhengig av lysets bølgelengde. Ved belysning etter at filmen var fremkalt, ville fargene i det lyset som den var eksponert med, bli gjengitt. Metoden er omtrent den samme som i dag benyttes i holografi. Han ble tildelt Nobelprisen i fysikk i 1908 for denne oppfinnelsen.

## Referanser


## Eksterne lenker
Breddegrad

**Breddegrad**, eller **polhøyde**, er den ene av to akser i jordens koordinatsystem, der linjer med breddegrad holdt konstant går parallelt med ekvator. Den andre aksen i dette koordinatsystemet kalles lengdegrad eller meridian. Ekvator utgjør null-aksen i koordinatsystemet, er vinkelrett på meridianene, og har en lengde på . Alle andre breddegrader er kortere enn dette og avtar mot henholdsvis Nord- og Sydpolen. Ved polpunktene på 90 °N og 90 °S er lengden på breddegraden 0 (km). Sammen utgjør bredde- og lengdegrader et koordinatsystem som angir hvor på jorden man befinner seg, hvilket benyttes av kart og -systemer for land og sjø, for eksempel GPS.

## Ekvator
Ekvator er sammen med Nord- og Sydpolen det eneste naturgitte og faste punktene i Jordens koordinatsystem. Ekvator ligger midt mellom polpunktene og deler jorden i to tenkte halvkuler, *[[den nordlige halvkule|den nordlige]]* og *[[Den sydlige halvkule|den sydlige]]* og hver av dem deles inn i 90**°** (breddegrader). Breddegradene nord for ekvator betegnes nordlige breddegrader og **N** tilføyes etter koordinaten (tallverdien). Breddegradene syd for ekvator omtales som sydlige breddegrader og **S** tilføyes etter koordinaten. Alle geografiske posisjoner beskrives i dag med nordlig/sydlig bredde ut fra ekvator og østlig/vestlig lengde ut fra Greenwichmeridianen (gjelder dog ikke fullt ut for UTM (og MGRS)).

## Inndeling
Totalt deles jorden inn i 180 breddegrader, 90 nord for og syd for ekvator. Hver grad deles igjen inn i 60**&prime;** (minutter), og hvert minutt inn i 60**&Prime;** (sekunder) eller desimalminutter. I den senere tid er det blitt vanligere å dele breddegradene inn i desimalgrader i stedet for minutter og sekunder. Avstanden mellom hver breddegrad er nesten konstant, i gjennomsnitt 111,133&nbsp;km (WGS 84). Det vil si at ett breddeminutt i gjennomsnitt er 1852,216&nbsp;m (WGS 84) (≈ 1852&nbsp;m (én internasjonal nautisk mil), lengden varierer fra 1842,905&nbsp;m (WGS&nbsp;84) ved ekvator til 1861,566&nbsp;m (WGS&nbsp;84) ved polene, en forskjell på 18,662&nbsp;m (fra -0,491&nbsp;% til +0,517&nbsp;% av én internasjonal nautisk mil)).

Den nordlige polarsirkelen som går over Saltfjellet i Nordland fylke lå sommeren 2009 på bredde 66°&nbsp;33&prime;&nbsp;42,5&Prime;&nbsp;N.

Andre velkjente breddegrader:

*Krepsens vendekrets 23**°**26**&prime;**17,5**&Prime;**&nbsp;N (sommeren 2009).
*Stenbukkens vendekrets 23**°**26**&prime;**17,5**&Prime;**&nbsp;S (sommeren 2009).
*Sydlige polarsirkel 66**°**33**&prime;**42,5**&Prime;**&nbsp;S (sommeren 2009).

Noen breddegrader for kjente byer i Norge, gitt i desimalgrader (WGS 84):

*Mandal 58,03**°**&nbsp;N
*Kristiansand 58,14**°**&nbsp;N
*Sandnes 58,85° N
*Oslo 59,91**°**&nbsp;N
*Bergen 60,39**°**&nbsp;N
*Trondheim 63,43**°**&nbsp;N
*Bodø  67,29**°**&nbsp;N
*Tromsø 69,65**°**&nbsp;N
*Kirkenes 69,73**°**&nbsp;N
*Hammerfest 70,66**°**&nbsp;N
*Honningsvåg 70,98**°**&nbsp;N
*Longyearbyen 78,13**°**&nbsp;N

## Se også
*Meridian
*Vendekretsene

## Referanser
Tungusiske språk

**Tungusiske språk**, også kalt **mandsju-tungusiske språk**, er en språkfamilie som tales av tungusere. Språkene er utbredt i det østlige Mongolia, det nordlige Sibir øst for elven Jenisej, det østlige Sibir i dagens Kina og Russland og i den historiske regionen Mandsjuria. Mange av de tungusiske språkene er truet, og utsiktene for fremtiden er usikre. Under Qing-dynastiet var mandsjuisk offisielt språk i Kina.

Mange tungusiske språk er truet, og på lang sikt er fremtiden til hele språkfamilien usikker. Lingvister er uenige om klassifiseringen av de tungusiske språkene – noen regner dem til de altaiske språkene sammen med tyrkiske og mongolske språk, men denne klassifikasjonen er meget omstridt, og det vanligste er å regne tungusiske språk som en egen språkfamilie uten genetisk slektskap til noen andre språkfamilier.
Johannes Diderik van der Waals

**Johannes Diderik van der Waals** (født 23. november 1837, død 8. mars 1923) var en nederlandsk fysiker.

Han ble tildelt nobelprisen i fysikk i 1910 for sin tilstandsligning for gasser og væsker.

## Referanser


## Eksterne lenker
Tungusere

**Tungusere** er en etnolingvistisk gruppe i Asia som snakker tungusiske språk. De fordeler seg i hovedsak på en nordlig gruppe i Sibir (evenkere og evener) og en sørlig gruppe i Mandsjuria og det sørøstlige Sibir (mandsjuer og hezhen). Orotsjerne i det sørøstlige Sibir og udegejere i Mandsjuria regnes noen ganger til en egen mellomgruppe. De sørlige tunguserne ble bofaste jordbrukere etter påvirkning av han-kineserne, mens de nordlige tunguserne lenge holdt fast ved et nomadisk levesett som jegere og sankere.

## Referanser
Pac-Man

***Pac-Man*** er et arkadespill utviklet av Namco og utgitt av Midway i 1980. Det populære spillet regnes som en klassiker og har blitt et symbol på 1980-årenes populærkultur.

I spillet styrer man en gul sirkel med munn. Den beveger seg rundt i en labyrint og spiser dotter og premier som den kommer over, samtidig som fire spøkelser prøver å fange den. Spøkelsene heter Inky, Pinky, Blinky og Clyde. Ved å la den gule sirkelen, kalt Pac-Man, spise en av fire spesialpiller kan den også spise spøkelsene i 10 sek eller mindre. Et nivå fullføres ved å spise opp alle dottene i labyrinten.

*Pac-Man* ble det bestselgende spillet til Atari 2600 med syv millioner enheter, noe som gjorde det til mestselgende spillet den gang.

I 1999 ble PS/GBA-spillet PacMan World sluppet for spillets 20-årsjubileum. Spillet fikk to oppfølgere, «*Pac-Man World 2*» fra 2002 og 25-årsjubileumsspillet «*Pac-Man World 3*» fra 2005 som en populær klassiker. Til Pac-Mans 30-årsdag kom «*Pac-Man Party*», der man også kan spille klassikere som Dig-Dug.

## Referanser


## Eksterne lenker
* Spill den originale versjonen på nettet
* The Pac-Man Dossier – Alle detaljene om Pac-Man
Stein Arne Ingelstad

**Stein Arne Ingelstad** (født 1970) er en norsk tidligere fotballspiller. Han har spilt åtte sesonger i Hamarkameratene, samt noen sesonger i Lillestrøm Sportsklubb og Kongsvinger IL Toppfotball. Ingelstad var spiss. Stein Arne Ingelstad ble ansatt som daglig leder i sin gamle klubb Hamarkameratene den 1. august 2015. Han er gift med Kristin og har tre barn.

## Klubber
* Hamarkameratene (1988&ndash;94 og 1998)
* Lillestrøm Sportsklubb (1995)
* Kongsvinger IL Toppfotball (1996&ndash;97 og 1999)

## Referanser


## Eksterne lenker
* 
* HamKam.no – Ingelstads spillerprofil hos Hamarkameratene
* Fozzum.com – Spillerprofilen om Ingelstad fra tiden i Kongsvinger
Paul McGinley

**Paul McGinley** (født 16. desember 1966) er en irsk profesjonell golfspiller på Europatouren. Han er kanskje mest kjent for å ha satt den vinnende putten for det europeiske laget i Ryder Cup i 2002. Etter å ha vært visekaptein i 2010 og 2012, er han utnevnt til kaptein for Europas Ryder Cup-lag i 2014.

McGinley er født i Dublin og ble profesjonell i 1991. Han har vunnet fire turneringer på Europatouren. I 2005 ble han nummer&nbsp;3 på tourens Order of Merit.

## Meritter
### Seire på Europatouren
* 2005: Volvo Masters
* 2001: The Celtic Manor Resort Wales Open
* 1997: Oki Pro-Am
* 1996: Hohe Brucke Open

## Lagturneringer
** Ryder Cup: 2002, 2004, 2006.

## Eksterne lenker
* 
*
Karl Ferdinand Braun

**Karl Ferdinand Braun** (født 6. juni 1850 i Fulda i Hessen-Kassel, død 20. april 1918 i Brooklyn i New York) var en tysk fysiker.

Han ble tildelt Nobelprisen i fysikk sammen med Guglielmo Marconi i 1909 for sine bidrag til å utvikle den trådløse telegrafen.

## Referanser


## Eksterne lenker
*
Webjørn S. Espeland

**Webjørn Svendsen Espeland** (født 1979) er en norsk journalist, radioreporter, forfatter og dokumentarskaper ansatt i NRK. Han har blant annet vært reporter og programleder i radioprogrammer som *[[Reiseradioen]]*, *[[Lørdagsbarnetimen]]* og *[[Sånn er livet]]*. Han har også vært reporter for NRK i Beirut og Berlin, samt skøytekommentator for NRK TV.  

Espeland debuterte i radiosammenheng med underholdningsprogrammet *Gladlaksen* på Radio Midt-Telemark i 1991 og fulgte opp to år senere med spørreprogrammet *Erru stam hell?*, hvor bønder ble utfordra i kunnskapsquiz.  

I 2006 fant Espeland bevis for at trondheimsfiskeren Hans Peter Wiggen var ansiktet bak reklame-ikonet Tiedemanns fisker.   

I 2020 fant han organiske spor av spekkhogger ved Keiko-røysa i Halsa, i en undersøkelse rundt ryktene om at kjendis-spekkhoggeren ved sin død var blitt slept på havet og senket.   

Espeland har produsert en rekke dokumentarer for web, radio og tv for NRK, samt tv-serien *Utkant* og flere radiokonsepter rundt juss og forbrukerrettigheter.  

## Bibliografi
* 2011: *Aldrin Akrobat blir astronaut* (barnebok), Cappelen Damm
* 2011: *Sånn ca. alt om sex og kjærlighet*, Aschehoug
* 2015: *33 utrolige nordmenn*, Aschehoug  – med Ken Wasenius-Nilsen og Sven Bisgaard Sundet, gjenutgitt på Bertmark
* 2018: *Kongen av gutterommet*, Aschehoug – med Dennis Vareide
*
* 2019: *Klubben først – [[Manchester United|United]] fra [[Alex Ferguson|Ferguson]] til [[Ole Gunnar Solskjær|Solskjær]]*, Bertmark –  med Ken Wasenius-Nilsen

## Referanser
Portsmouth (New Hampshire)

**Portsmouth** er den største byen i Rockingham County i New Hampshire i USA, og har om lag 21&nbsp;000 innbyggere. Byen ligger ved elva Piscataqua.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Musikk på loftet

***Musikk på loftet*** (også kjent som ***En dukkedrøm***) er en norsk animert kortfilm fra 1950. Den var den første norske fargefilm (Gevacolor) i kinoformatet 35mm, og varer i nesten 19 minutter. Manuskriptforfatter, sjeffotograf og regissør var Ivo Caprino. Figurene var laget av Ingse Gude Caprino. Musikken var komponert av Gunnar Sønstevold.

## Handling
Filmen handler om Lars og Lotte som er barna til en musikkhandler. Faren vil at de skal lære å spille, men istedenfor å spille på instrumentene ødelegger de dem. En natt kommer Ole Lukkøye, og han lar dem drømme om at de går opp på loftet der de gamle instrumentene til faren står. Instrumentene våkner til liv og spiller mange melodier. Etter det vil ikke Lars og Lotte lenger ødelegge instrumentene og begynner selv å spille.

## Todeling av filmen
Filmen ble for lang, og Caprino delte den derfor opp i to separate og mindre offisielle sekvenser med eksklusive klipp. Den første delen het selvfølgelig *Musikk på loftet*, mens den andre het *En dukkedrøm*. Senere ble filmen utgitt på DVD i sin opprinnelige versjon, uten oppdeling.

## Figurer og rekvisitter brukt i andre filmer
* Hunden som uler i begynnelsen av filmen, ble også brukt i Caprinos siste reklamefilm om *Arne og Marianne* (også kjent som Teaterscenen).
* Gyngehesten som Lars balanserer på, ble også brukt i *[[Papirdragen]]*.
* I konsertsal-scenen kan man se Arvid Nilssens samvittighet (fra reklamefilmen *Samvittigheten*) og slavene fra *Perpetuum Mobile* i tribunen.
* Den tykke, søvnige mannen ble senere brukt i den første *Arne og Marianne*-filmen (der de leverer margarin fra luften).

## Eksterne lenker
*
Marianne Rørvik

**Marianne Cecilie Lydersen Rørvik** (født 2. august 1983 i Oslo) er en norsk curlingspiller. 

Hun spiller for Bærum Curling Club, og mottok Frances Brodie-prisen  under VM 2009.

## Meritter
* Junior-VM 2004 – gull
* OL 2006 – fjerdeplass
* VM 2009 – Frances Brodie-prisen

## Referanser


## Eksterne lenker
* 
* Budstikka – Risengas curlingjenter hjem til gullfeiring
Standing on the Shoulder of Giants

***Standing on the Shoulder of Giants*** er det femte albumet og fjerde studioalbumet til den britiske rockegruppen Oasis. Det ble utgitt i 2000. Albumet markerte et «nytt» Oasis på flere måter:
*Paul McGuigan og Paul Arthurs forlot bandet før albumet var ferdiginnspilt, og er derfor ikke med på albumet. Dette var det første Oasisalbum uten McGuigan og Arthurs.
*Den klassiske Oasislogoen ble byttet ut med en ny logo med et mer futuristisk utseende.
*For første gang var sanger skrevet av andre bandmedlemmer enn Noel Gallagher med på et album.
*Introsangen, *Fuckin' in the Bushes*, tok over som introsang ved Oasis' konserter. Den brukes fortsatt til det formålet.

Tittelen er et sitat av Isaac Newton fra 1676, men med flertalls «s» i «shoulder» uteglemt. Noel Gallagher sa at skrivefeilen skyldes at han var full.

## Sporliste
Alle sangtekstene er skrevet av Noel Gallagher, unntatt hvor annet er notert.

# «Fuckin' in the Bushes» – 3:18
# «Go Let It Out» – 4:38
# «Who Feels Love?» – 5:44
# «Put Yer Money Where Yer Mouth Is» – 4:27
# «Little James» – 4:15 (Liam Gallagher)
# «Gas Panic!» – 6:08
# «Where Did It All Go Wrong?» – 4:26
# «Sunday Morning Call» – 5:12
# «I Can See a Liar» – 3:12
# «Roll It Over» – 6:31

## Referanser


## Eksterne lenker
*
Karl Fischer

**Karl Fischer** (født 24. mars 1901, død 16. april 1958) var en tysk forsker innen kjemi som gav opphav til Karl Fischer-titrering etter at han i 1935 publiserte sitt verk «Neues Verfahren zur massanalytischen Bestimmung des Wassergehaltes von Flüssigkeiten und festen Körper», som direkte oversatt til norsk er «Ny metode for volumnetrisk bestemmelse av vanninnhold i væsker og faststoff».

## Referanser
Degree Confluence Project

**Degree Confluence Project** er et web-basert prosjekt som har som mål at folk skal besøke hvert punkt på jorden der en heltallig breddegrad krysser en heltallig lengdegrad, samt å legge ut fotografier av hvert sted. Stedet bestemmes nøyaktig med GPS-mottakere.

Det totale antall krysningspunkter er 64&nbsp;442, hvorav 21&nbsp;541 er på land, 38&nbsp;411 er på vann og 4&nbsp;490 er i den arktiske isen.

## Se også
* Geocaching

## Noter

## Eksterne lenker
* Degree Confluence Project webside
* Degree Confluence Project webside (punkter i Norge)
* Itavisens artikkel om prosjektet
Johan Olsson

**Johan Arne Olsson** (født 19. mars 1980 i Skultuna) er en svensk tidligere langrennsløper som la opp i 2017.

## Karriere

Olsson fikk sitt internasjonale gjennombrudd med en sjetteplass på 15&nbsp;km klassisk under OL i 2006 i Torino. Han tok sin første verdenscupseier den 13. desember 2008, på 15&nbsp;km klassisk i Davos. Han vant foran Axel Teichmann og Sami Jauhojärvi.

Olsson ble olympisk mester i langrenn under Vinter-OL 2010 i Vancouver. Han gikk andre etappe på det svenske laget som vant 4 &times; 10 km stafett foran Norge og Tsjekkia. De andre på laget var Daniel Rickardsson, Anders Södergren og Marcus Hellner. Stafettlaget ble tildelt Svenska Dagbladets gullmedalje (*Bragdguldet*) for 2010.

Olsson ble i 2010 også tildelt Kongens medalje «för idrottsbragd som skidåkare och OS-guld i skidstafett». I 2013 ble han tildelt Victoriastipendiet.

I Ski-VM 2013 i Val di Fiemme ble det gull på 50 km klassisk og sølv på 15 km fristil, bak Petter Northug.

Han ble olympisk mester for andre gang i stafett under OL i 2014 i Sotsji. Han gikk tredje etappen på det svenske stafettlaget som vant 4 &times; 10 kilometer stafett foran Russland og Frankrike. De andre på laget var Lars Nelson, Daniel Rickardsson og Marcus Hellner. På 15&nbsp;km klassisk ble han nummer to, plassen bak Dario Cologna.

I VM 2015 i Falun tok Olsson gull på 15 km fri teknikk. Maurice Manificat og Anders Gløersen fulgte på de neste plassene. Olsson gikk andre etappe på det svenske laget som tok sølv på 4 &times; 10 km stafett. Olsson tok bronse på 50 km klassisk. Petter Northug og Lukáš Bauer tok gull og sølv.

I 2015 gikk han over til langløpslaget Team Santander. Innen Ski Classics har han ellevteplass i Årefjällsloppet i 2015 som beste resultat.

Den 12. april 2017 kunngjorde han at han ville legge opp som aktiv skiløper.

## OL-medaljer
* 2010  Vancouver -  **Gull** i langrenn, 4 x 10&nbsp;km stafett, menn  Sverige
* 2014  Sotsji -  **Gull** i langrenn, 4 x 10&nbsp;km stafett, menn  Sverige
* 2014  Sotsji -  Sølv i langrenn, 15&nbsp;km klassisk, menn  Sverige
* 2006  Torino -  Bronse i langrenn, 4 x 10&nbsp;km stafett, menn  Sverige
* 2010  Vancouver -  Bronse i langrenn, 15&nbsp;km klassisk + 15&nbsp;km fristil, menn  Sverige
* 2010  Vancouver -  Bronse i langrenn, 50&nbsp;km fellesstart klassisk stil, menn  Sverige

### Sammenlagtresultater i verdenscupen i langrenn

## Bilder


Johan Olsson 2013-06-12 001.jpg|Johan Olsson under et rulleskirenn
Marcus Hellner & Johan Olsson 2010-08-28 006.jpg|Olsson poserer sammen med lagkamerat Marcus Hellner
Лыжные гонки на зимних Олимпийских играх 2014 — 15 км классическим стилем (мужчины).jpg|Olsson på blomsterseremoni etter å ha blitt nr. 2 på 15&nbsp;km i Vinter-OL 2014
Johan Olsson – FIS Nordic World Ski Championships 2011 MG 5829 (5482136493).jpg|Olsson under Ski-VM 2011


## Referanser


## Eksterne lenker
* 
* Sveriges Olympiska Komité om Johan Olsson
* Profil hos Ski Classics
Brasília

**Brasília** er hovedstaden i Brasil og er en del av Distrito Federal. Allerede i den første grunnloven fra 1891 var det bestemt at byen skulle ligge i hjertet av Brasil i delstaten Goias – et savanneområde med få innbyggere. 

Byggingen av Brasília ble igangsatt i 1956 av president Juscelino Kubitschek. Byggingen ble gjennomført på 41 måneder og byen ble innviet den 21. april 1960. Byen er en planlagt by (i likhet med for eksempel Dodoma i Tanzania og Islamabad i Pakistan), og har form som et fly med en kropp og vinger. Hovedplanleggeren var Lúcio Costa, arkitekt for de fleste offentlige bygninger var Oscar Niemeyer mens Roberto Burle Marx hadde ansvaret for landskapsplanleggingen. Den overordnede plan er basert på Le Corbusiers ideer.

Brasília ble planlagt for en halv million innbyggere, men har i dag om lag 2,6 millioner medregnet satellittbyene (2015).

Siden 1987 har byen vært oppført på FNs verdensarvliste.

## Satellittbyer
De største satellittbyene er Ceilândia (350 000), Taguatinga (243 000), Sobradinho (130 000), Planaltina (150 000) og Gama (131 000)

## Eksterne lenker
* 
*  
* Augusto Areal, Augusto Cesar Baptista: Generell informasjon om Brasília
* Koreisha, Sergio: Brasilia and the Central West by Sergio Koreisha. 
* UNESCO omtale av listingen av Brasília på Verdensarven
Safran (selskap)

**Safran SA** er et fransk industrikonsern med 58&nbsp;000 ansatte og hovedkontor i Paris, etablert i 2005. Selskapets virksomhet er konsentrert om fire områder: flyfremdriftssystemer, flyutstyr, forsvarssikkerhet og kommunikasjon.

Safran eier halvparten av Arianespace, som et joint venture sammen med Airbus.

I Norge er selskapet representert ved Safran Sensing Technologies Norway (tidligere Sensonor), i Horten.

## Referanser


## Eksterne lenker
*
FA Youth Cup

**The Football Association Youth Challenge Cup** er en engelsk fotball-konkurranse drevet av Football Association for lag med spillere under 18 år. Den blir dominert av lagene til de profesjonelle lagene, hovedsakelig fra Premier League, men tiltrekker seg 300 deltagende lag fra hele landet.

## Oversikt over finaler

Finalen blir spilt over to kamper. Sammenlagtresultatet er oppgitt i tabellen.

## Vinnere

## Lag som har vunnet FA Youth Cup & FA-cup i samme sesong
Bare fem klubber har vunnet "the FA-cup and FA Youth Cup 'double'".

* Arsenal (1971)
* Everton (1984)
* Coventry City (1987)
* Liverpool (2006)
* Chelsea (2010 og 2012)

Arsenal i 1971 og Chelsea i 2010 vant også serien på høyeste seniornivå samme år de vant FA-cup dobbel.
Coventry har bare vunnet FA Youth Cup 1 gang, men samme året var også det året deres eneste FA-cup-tittel så langt har kommet.

## Referanser
Guarujá

**Guarujá** er en kommune og kystby i delstaten São Paulo i sørøstregionen av Brasil. Byen har mange strender og turisme er en viktig inntektskilde. I kommunen inngår også byen Vicente de Carvalho. Dow Chemical Company har en gjødselfabrikk i kommunen.

## Referanser


## Eksterne lenker
*
Anatolij Durov

**Anatolij Durov** (russisk: Дуров, Анатолий Анатольевич) (1887–1928) var en russisk dyretemmer. Han var medlem av sirkusfamilien Durov som bidro til å høyne statusen til russisk sirkus.

Hans oldemor Nadezhda Durova var den første kvinnelige offiser i den russiske hæren, og som soldat kjempet hun i det russiske kavaleriet under krigen mot Napoleon. Hans mor Tereza Durova (født Stadler) var en talentfull sirkusrytterske av tysk opprinnelse. Hun var innehaver av det bayerske sirkus. Etter en lang og vellykket turne ble hun værende i Russland for godt. Hans far Anatolij Durov den eldre var født inn i en adelsfamilie. Han høstet stor popularitet med sine klovnenumre.

Anatolij den yngre hadde sin debut i 1914] i brødre Nikitins sirkus i Rjazan. Hans virkelig berømmelse kom etter den russiske revolusjon, da unge Anatolij Durov opptrådte med en stor gruppe forskjellige dyr. I 1921 begynte han sin utenlandsturne. I Serbia opptrådte han i Subotica i varieteen *Alhambra*, i Zagreb i en konserthall, i Sarajevo i *Vinterhagen*. I november 1921 underskrev han en kontrakt pålydende 500&nbsp;000 kroner for forestillinger med det internasjonale sirkuset Orpheus i de østerrikske byene Graz og Wien.

I 1922–23 reiste han med gjestespill gjennom hele Italia og opptrådte i Roma, Milano, Padova, Genova, Bari, Venezia, Bologna, Treviso, Adria og andre byer. Dronning Elena av Italia ba ham om å gi en privat forestilling i hennes kongelige villa. Hans dresserte hund Petti bodde i tre dager i dronningens gemakker. Dronning Elena sendte et takkebrev til Anatolij Durov. 

Etter å ha turnert rundt Europa og Amerika kom Durov tilbake til Sovjet-Russland og skapte et underholdningsprogram som var uten like i verden. Dette programmet vant internasjonal anerkjennelse. Senere flyttet han til Taganrog (1926) og grunnla Taganrogs dyreteater.

Durov døde ung i 1928. Hans nieser Vladimir og Jurij Durov fortsatte hans tradisjoner. Nå eksisterer Durov Teater i Moskva under ledelse av Tereza Durova, Anatolijs niese.

## Eksterne lenker
* Anatoij Durovs Museum i Taganrog
Kolbeinstveit

**Kolbeinstveit** er et bygdetun i Suldal kommune underlagt Ryfylkemuseet. Gården er fra 1850, mens det tilflyttede Guggedalsloftet er datert til 1281. Kolbeinstveit tilhørte i sin tid ordføreren og stortingsrepresentanten Lars O. Kolbenstvedt. Sønnen hans Njeld Kolbenstvedt, som overtok gården, var også stortingsmann og ordfører. Han overlot gården igjen til Lars N. Kolbenstvedt. I dag er museet åpent hele sommeren.

Fil:kolbeinstveit_Guggedalsloft.jpg|Guggedalsloftet 
Fil:Kolbeinstveit (1).jpg|Låven på Kolbeinstveit sett fra vegen

## Eksterne lenker
* Om Kolbeinstveit hos Ryfylkemuseet
*
Bruce Nauman

**Bruce Nauman** (født 1941) er en amerikansk kunstner. Hans mangfoldige virksomhet spenner over et vidt felt ulike materialer og media, som skulptur, fotografi, neonlys, performance, tegning, video og tekst. Han blir ansett som en av de mest innflytelsesrike kunstnere i verden i dag, og hans intuitive, ironiske og ofte provokative arbeider har hatt stor påvirkning på yngre generasjoner kunstnere verden over.

Naumans arbeider kjennetegnes av en utforskning av hvordan vi kommuniserer og språkets iboende problemer. Dette innebærer også en interesse for, og problematisering av, oppfatningen av kunstneren som en formidler og fortolker av det visuelle språket. Mye av Naumans produksjon tar utgangspunkt i absurde, humoristiske og ofte vulgære språkspill, for eksempel i form av blinkende neonskilt med budskapet *Run From Fear / Fun From Rear*, eller videoperformance-arbeidet *Clown Torture*, hvor en klovn fanges i en uendelig språklig repetisjon idet han skal fortelle en vits: «Pete and Repeat were sitting on a fence. Pete fell off; who was left? Repeat. Pete and Repeat were sitting on a fence osv...».

Nauman fremhever forfatteren Samuel Beckett og filosofen Ludwig Wittgenstein, såvel som de minimalistiske komponistene John Cage, La Monte Young og Philip Glass, og komponisten og performance-kunstneren Meredith Monk som viktige referanser for sitt arbeid.

Han ble tildelt Wolfprisen i 1993.

## Referanser


## Eksterne lenker
* Om Bruce Nauman
* Nauman på Astrup Fearnley Museet
* Artikkel fra The Guardian
* Fra Naumans utstilling på Tate Modern
Orla Lehmann

**Orla Lehmann** (1810–1870) var en dansk liberal politiker, minister og jurist.

Han var sønn av konferensråd Martin Lehmann og dennes første kone Frederikke Louise Bech. Orla Lehmann var en av de mest fremtredende lederskikkelsene i den liberale opposisjonen mot eneveldet, medstifter av avisen *[[Fædrelandet (avis)|Fædrelandet]]*  og medlem av Københavns borgerrepresentasjon i 1840.

I 1841 holdt han en tale i Nykøbing Falster der han oppfordret bøndene til å bli med i arbeidet for en fri forfatning for Danmark. Talen medførte at han ble straffet med fengsel i tre måneder, noe som bare øket hans popularitet.
Noen år senere var han med på å stifte ''Bondevennernes Selskab.

Lehmann var hovedtaler ved Casinomøtet den 20. mars 1848 hvor man på vegne av Københavns borgerrepresentasjon utformet en henvendelse til kong Frederik VII om en fri forfatning – se Marsrevolusjonen. Den 24. mars ble han medlem av Marsministeriet.

Lehmann var også med på å redigere D.G. Monrads grunnlovsutkast.

* Lehmann var svært opptatt av den danske sak i Slesvig i 1842 og formulerte Ejder-programmet med slagordet «Danmark til Ejderen» som han var den sterkeste pådriveren for å få  C.C. Hall til å gjennomføre med Novemberforfatningen av 1863.
* Medstifter av og styremedlem i Bondevennernes Selskab 1846 og forkjemper for skandinavismen. 
* Var minister uten portefølje i Marsministeriet 1848 og innenriksminister 1861-63 i ministeriet Hall II
* Amtmann i Vejle 1848&ndash;1861;
* Medlem av Folketinget 1851-53 og etterpå av Landstinget til sin død.

Han ble han kommandør av Dannebrogordenen i 1859. Han ligger begravet med sin kone Arnette Marie Bolette Puggaard  på Holmens kirkegård.

## Referanser


## Eksterne lenker
* Orla Lehmann i Dansk biografisk Lexikon
* Falstertalen i 1841
Smittevernloven

**Lov om vern mot smittsomme sykdommer** av 5. august 1994, i kraft 1. januar 1995, er en norsk lov som har til formål å beskytte befolkningen mot smittsomme sykdommer og hindre spredning av smittsomme sykdommer til, innen eller ut av Norge. Loven gjelder for alle som oppholder seg i Norge.

Smittevernloven stadfester alle innbyggeres rett til smittevernhjelp. Dette inkluderer rett til helsehjelp, rett til pleie og omsorg, rett til forebyggende tiltak og rett til behandling.

Loven definerer legers plikt til å foreta undersøkelse, spore forekomster av smittsom sykdom, informasjon til den smittede samt forhold omkring taushetsplikt og informasjonsplikt overfor myndighetene. Videre defineres de forskjellige administrative organers ansvar og myndighet.
 
Loven definerer hvilke plikter befolkningen har med hensyn til smittsomme sykdommer og spredning av disse. Personer som oppholder seg i Norge har plikt til å rette seg etter de forskrifter som Helse- og omsorgsdepartementet, Sosial- og helsedirektoratet eller kommunestyret fatter i henhold til smittevernloven. Personer som har grunn til å anta at de er smittet av almenfarlig smittsom sykdom har plikt til å varsle lege og til å informere om mulige smittekilder og hvem smitten kan være overført fra.

Dersom myndighetene finner det nødvendig, kan Kongen i statsråd eller Helse- og omsorgsdepartementet gjennom forskrift fastsette plikt for hele eller deler av befolkningen til å la seg undersøke og/eller vaksinere. Når det er nødvendig for å forhindre spredning av allmenfarlig sykdom kan kommunestyret vedta møteforbud, stenging av virksomhet, begrensning i kommunikasjon, isolering av geografisk begrensede områder i inntil 7 dager, smittesanering (avlusing, rengjøring, desinfeksjon eller destruksjon av gjenstander eller lokaler, avliving av selskapsdyr, utrydding av rotter og andre skadedyr) og tiltak i forbindelse med gravferd (herunder kremering). Kongen i statsråd kan i forskrift vedta karantenetiltak for transport og/eller ferdsel inn og ut av landet.

Tvangsmidler kan etter vedtak komme til anvendelse overfor personer som ikke retter seg etter de forskrifter som utferdiges iht. loven. Disse kan omfatte tvungen undersøkelse, tvungen isolering inntil undersøkelse kan utføres, tvungen innleggelse i isolat. Tvangstiltak gjennomføres for den ansvarliges regning. Om nødvendig kan de gjennomføres med bruk av eller skade på andres eiendom.

13. mars 2020 ble smittevernloven tatt i bruk til å innføre de sterkeste og mest inngripende tiltakene noensinne i fredstid. Det ble fattet vedtak om karantene etter reiser i utlandet, og møteforbud og stenging av virksomhet. 4. januar 2024 besluttet Stortinget å gi Helsedirektoratet permanent fullmakt til å innføre slike tiltak, samt fullmakt til å påby at befolkningen "skal ha plikt til å la seg vaksinere".

## Se også
* Helseberedskapsloven
* Det europeiske smittevernbyrået

## Referanser


## Eksterne lenker
* Loven hos Lovdata
HKB 63./977 Nordheim

**HKB 63-977 Nordheim** er et ex-tysk hærkystfort bygget under andre verdenskrig. Fortet ligger ved kysten i Hordaland, sør for Buavåg i Sveio kommune, og ble operativt i mai 1941, da med fire kanoner. Fremdeles finnes det rester etter overvåkningspostene og bunkerne samt rester av kanoner finnes i stillingene.

Fortets hovedskyts var 4 stk. 15,5&nbsp;cm K416 kanner med en rekkevidde på 14000 meter. I tillegg var fortet utstyrt med nær- og luftforsvarsskyts, bla 2 x 5&nbsp;cm KwK (KampfwagenKanone), 1 x 2,5&nbsp;cm Panzerabwehrkanone (panservernkanon), 2 x 2&nbsp;cm Flak (luftvernkanon) samt 1 x 8,2&nbsp;cm og 1 x 5&nbsp;cm Granatwerfer (granatkaster).
 
## Litteratur
*
Slaget ved Kolding

**Slaget ved Kolding** var et mindre feltslag nær Kolding 23. april 1849 under treårskrigen 1848&ndash;1850.

Etter oppsigelsen av våpenstillstanden med Preussen ble fiendtlighetene gjenopptatt den 3. april 1849. Den slesvig-holstenske general Bonin rykket nordpå i Jylland med den slesvig-holstenske hæren i alt 14 000 mann på egne initiativ. Den danske hær på 41 000 mann som hadde blitt tvunget til å oppgi offensiven inn i hertugdømmet Slesvig i april, måtte tilbake til Als og Nørrejylland. Bonin hadde fått ordrer om å ikke rykke inn i det danske kongeriket over Kongeågrensen.

Men Bonin mente at hvis de skulle ta Nord-Slesvig i besittelse måtte de også ha området mellom Haderslev og Kolding som ekstra sikring mot et dansk angrep. I 20. april gikk slesvig-holstenerne til angrep og drev vekk de fåtallige danskene fra byen. General Bülow som kommanderte den danske hæren, måtte gå til motangrep for å ta tilbake kontrollen over byen og området rundt Kolding Å. Tre dager senere gikk den danske hæren på 16 000 mann til angrep, men den slesvig-holstenske motstanden var for sterk. Bonin hadde deployerte sine batteriene på de viktige bakker sør for byen, etter danskene tok seg inn i byen ble den utsatt for et destruktiv bombardement. Bülow måtte beordret retrett.

I begynnelsen av mai marsjerte den tyske hæren på 41 000 mann fra det tyske forbundet og Preussen under kommando av general Prittwitz over grensen og sluttet seg til den slesvig-holstenske hæren. Jylland helt opp til Århus ble okkupert.

## Litteratur
* Kim Mikkelsen, *Det glemte Slag – Kampene omkring Kolding 23. april 1849* 1999 ISBN 87 87152 40 1 (opplag på bare 1000 stk.)
Heike Kamerlingh Onnes

**Heike Kamerlingh Onnes** (født 21. september 1853, død 21. februar 1926) var en nederlandsk fysiker.

Han ble tildelt Nobelprisen i fysikk i 1913 for sin forskning på ekstremt lave temperaturer (nær det absolutte nullpunkt), en forskning som blant annet førte til produksjonen av flytende helium. Han oppdaget i denne sammenheng også superledning i 1911.

8. april 1911 oppdaget Kamerlingh Onnes at ved 4.2 grader Kelvin opphørte motstanden i kvikksølv som befant seg i flytende helium. Dette kalte han først supraledning, senere superledning. 

Krateret Kamerlingh Onnes på månen er oppkalt etter ham. 

## Referanser


## Eksterne lenker
*
Slaget ved Fredericia

**Slaget ved Fredericia**, også kalt **Utfallet fra Fredericia**, var et slag i treårskrigen (1848–1850). Det stod 6. juli 1849.

I juli 1849 hadde tropper fra det tyske forbund beleiret festningsbyen Fredericia, og det så mørkt ut for de danske forsvarerne. De danske generalene bestemte seg for et overraskelsesangrep mot tyskerne. Om natten den 6. juli 1849 stormet danske tropper ut av portene og overfalt de tyske soldatene. Tyskerne kjempet for en løsrivelse av Schleswig og Holstein fra den danske krone. Danskene seiret, men etter store tap på begge sider.

Blant de falne på dansk side var den norskfødte generalmajor Olaf Rye.

## Referanser
Skeleton under Vinter-OL 2006

**Skeleton under Vinter-OL 2006**. Under Vinter-OL 2006 i Torino ble det arrangert to konkurranser i skeleton, som er en form for aking der utøverne ligger på magen med hodet først.

## Medaljefordeling

## Medaljevinnere

## Resultater
### Kvinner
*16. februar

## Menn
*17. februar

## Kilder
* 
* Turin 2006 Skeleton Results på olympics.com
* Skeleton at the 2006 Winter Olympics på olympedia.org